L'Alcaldesa d'Alaquàs i els col·lectius festers presenten les Festes Majors 2014
29/08/2014

# L'Alcaldesa d'Alaquàs i els col·lectius festers presenten les Festes Majors 2014

*   29/08/2014
*   [Imprimir](#)
*   Compartir
*    https://www.alaquas.org/documento.asp?id\_do=14544

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14544%2F0&title=Ajuntament%20d%27Alaqu%C3%A0s.%20Premsa.L%27Alcaldesa%20d%27Alaqu%C3%A0s%20i%20els%20col%C2%B7lectius%20festers%20presenten%20les%20Festes%20Majors%202014)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14544/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14544/29082014roda_premsa_grup_Form_4.jpg)](https://www.alaquas.org/ficheros/documentos/2014/2/14544/29082014roda_premsa_grup_Form_10.jpg "<a href='https://www.alaquas.org/ficheros/documentos/2014/2/14544/29082014roda_premsa_grup_Form_10.jpg' target=_blank><i class='fa fa-external-link' aria-hidden='true'></i>.L'Alcaldesa d'Alaquàs i els col·lectius festers presenten les Festes Majors 2014</a>")

Coincidint amb l'inici de festes, s'ha presentat el nou canal de televisió online del municipi SOM Alaquàs TV. Alaquàs enceta hui quinze dies festius on destaquen l'esforç i la participació de cadascun dels festers i festeres que han treballat en l'organització de la programació

L’Alcaldessa d’Alaquàs, Elvira García Campos, el Regidor de Festes, Óscar García, la Regidora de Joventut, Diana Muñoz i els col·lectius festers de la ciutat han presentat aquest matí al Castell d’Alaquàs la programació de les Festes Majors d’Alaquàs que s’iniciaran oficialment aquesta nit amb el pregó a càrrec dels propis col·lectius.

En la presentació, Elvira García Campos ha destacat l’esforç realitzat pels festers i festeres així com la seua implicació i compromís. L’Alcaldessa d’Alaquàs s’ha fet especial ressò del compromís assumit per cadascun dels col·lectius festers en unes festes marcades per l’austeritat econòmica. “El caràcter gratuït, obert i participatiu són la principal senya d’identitat de les nostres festes”, va assenyalar la primera edil.

Amb motiu de la presentació del nou canal de televisió en línia d’Alaquàs, l’Alcaldessa ha assenyalat la importància de les xarxes socials i internet en les nostres vides diàries i que es tracta de ferramentes molt útils per a enfortir la relació amb la ciutadania. SOM Alaquàs TV, serà un nou mitjà per a que la informació arribe als veïns i veïnes de manera més ràpida i dinàmica.

Els Clavaris del Crist, els Clavaris de Sant Miquel, les Clavariesses dels Dolors i de l’Assumpció, la Confraria de la Mare de Déu de l’Olivar, la Confraria de la Santíssima Creu i els Moros i Cristians Perolers han explicat en què consistirà la seua festa així com les activitats que realitzaran al llarg d’aquests dies. Tots han coincidit en destacar la rellevància de què la gent participe en les celebracions. Els col·lectius han redoblat els esforços per a aconseguir que tot açò siga possible, malgrat els últims anys de crisi econòmica.

El pregó d’aquesta nit donarà pas a tota una programació festiva que no finalitzarà fins el diumenge 14 de setembre. Concerts musicals, espectacles de teatre, animació de carrer, actes participatius, competicions esportives, actes lúdics i religiosos en honor als patrons de la ciutat i encontres gastronòmics organitzats per les associacions d’Alaquàs donaran vida a quasi quinze dies festius. El concurs de paelles (XL edició), la carxofa, la cavalcada, la _cordà_, la _pujà_, la _baixà_, les processons, la _mascletà_, la conquesta del castell, _l’entrà_ de moros i cristians, el FRA, espectacles musicals, varietats, paelles per la nit i moltes més sorpreses són només alguns dels actes que tindran lloc en les Festes de 2014.